Lars Larsen Forsæth

Lars Larssen Forsæth (døpt 9. desember 1759, død 12. februar 1839) var gardbruker, klokker og eidsvollsmann fra Klæbu.

Forsæth var gardbruker på farsgarden Forset i hjembygda Klæbu. Fra 1812 var han i tillegg klokker i Klæbu. Også med i forlikskommisjonen. Han stod for bygginga av Klæbu kirke, og bygde også ei demning i Nidelva.

I 1814 var Forsæth utsending fra Søndre Trondhjems amt til riksforsamlingen på Eidsvoll. Der sluttet han seg til selvstendighetspartiet. 17. mai 1814 var han med i deputasjonen som møtte den nyvalgte kongen, Christian Frederik.

Forsæth ble tildelt både Dannebrogordenen og senere borgerdådsmedaljen. Han døde på Forset-garden i 1839. Han var bror av Paul Larsen Forsæth.

Forsæth var dyktig snekker og byggmester. Han ledet byggingen av Klæbu kirke i 1788-1790. Hans bolig i 1814 var klokkergården Forset i Klæbu. Våningshuset brant ned i 1945* Svein Henrik Pedersen: Lars Larsen Forsæth og gården Forset i Klæbu, i Jørn Holme (red.): De kom fra alle kanter - Eidsvollsmennene og deres hus, Capplelen Damm 2014 s. 442-443. ISBN 978-82-02-44564-5.

 Referanser 

 Kilder 
 Tallak Lindstøl: Stortinget og Statsraadet, Kristiania, 1914. B. 1 D. 1 : Biografier A-K digital utgave side 256-257
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Eksterne lenker 


  Artikkel om brødrene Forsæth på Lokalhistoriewiki

Kategori:Eidsvollsmenn
Kategori:Mottakere av Dannebrogordenen‎
Kategori:Medaljen for borgerdåd
Kategori:Norske bønder
Kategori:Personer fra Klæbu kommune
Kategori:Klokkere